Mikil jákvæðni á blaðamannafundi í London Íslandsstofa stóð fyrir blaðamannafundi á veitingastaðnum Texture í London síðastliðinn þriðjudag . Íslandsstofa stóð fyrir blaðamannafundi á veitingastaðnum Texture í London síðastliðinn þriðjudag . Áherslan var á að kynna Ísland sem spennandi áfangastað yfir vetrartímann . Inga Hlín Pálsdóttir forstöðumaður Markaðssóknar kynnti verkefnið Inspired by Iceland og heimboðin núna í október og nóvember . Sigríður Gróa Þórarinsdóttir Markaðsstjóri á Bretlandsmarkaði ræddi um norðurljósin sem NASA er búin að spá að verði þau björtustu í meira en 50 ár . Ásbjörn Björgvinsson , forstöðumaður ferðamála á Norðurlandi , kynnti skíðasvæði og mismunandi skíðamöguleika á Íslandi auk annarrar vetrarafþreyingar , meðan Eiríkur Helgason , atvinnumaður í snjóbrettaíþróttinni , sýndi hvað þeir bræður helgasons.com eru að gera . Kynningarnar vöktu mikla athygli og þóttu mjög fræðandi og í framhaldinu er verið að skipuleggja blaðamannaferðir til Íslands með þeim blaðamönnum sem voru á staðnum .